

**"Оңтүстік" арнайы экономикалық аймағын құру туралы" Қазақстан Республикасы Президентінің 2005 жылғы 6 шілдедегі № 1605 Жарлығына өзгеріс енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2013 жылғы 5 қарашадағы № 1165 қаулысы

      Қазақстан Республикасының Үкіметі **ҚАУЛЫ ЕТЕДІ**:  
      «Оңтүстік» арнайы экономикалық аймағын құру туралы» Қазақстан Республикасы Президентінің 2005 жылғы 6 шілдедегі № 1605 Жарлығына өзгеріс енгізу туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасының*  
*Премьер-Министрі                      С. Ахметов*

**Қазақстан Республикасы Президентінің Жарлығы «Оңтүстік» арнайы экономикалық аймағын құру туралы» Қазақстан**  
**Республикасы Президентінің 2005 жылғы 6 шілдедегі № 1605**  
**Жарлығына өзгеріс енгізу туралы**

      «Қазақстан Республикасындағы арнайы экономикалық аймақтар туралы» 2011 жылғы 21 шілдедегі Қазақстан Республикасының Заңына сәйкес **ҚАУЛЫ ЕТЕМІН**:  
      1. «Оңтүстік» арнайы экономикалық аймағын құру туралы» Қазақстан Республикасы Президентінің 2005 жылғы 6 шілдедегі № 1605 Жарлығына (Қазақстан Республикасының ПҮАЖ-ы, 2005 ж., № 28, 344-құжат; 2008 ж., № 41, 455-құжат; 2013 ж., № 7, 148-құжат) мынадай өзгеріс енгізілсін:  
      жоғарыда аталған Жарлықпен бекітілген «Оңтүстік» арнайы экономикалық аймағы туралы ережеде:  
      4-тармақ жаңа редакцияда жазылсын:  
      «4. АЭА аумағындағы қызметтің басым түрлері:  
      1) киімнен басқа, дайын тоқыма өнімдерінің өндірісі;  
      2) өзге де тоқылған және тоқыма бұйымдарының өндірісі;  
      3) теріден және былғарыдан тігілген киімді қоспағанда, киім өндірісі;  
      4) иіру, тоқыма және өңдеу өндірісі;  
      5) киімді қоспағанда, тоқылмаған бұйымдар өндірісі;  
      6) кілем және кілем бұйымдарының өндірісі;  
      7) ағаш массасы мен целлюлоза өндірісі;  
      8) қағаз және қатырма қағаз өндірісі;  
      9) былғары илеуді және өңдеуді, теріні өңдеуді және бояуды қоспағанда, былғары өнімдерінің өндірісі;  
      10) жазу қағаздары бұйымдарының өндірісі болып табылады.».  
      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*  
*Президенті                            Н. Назарбаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК